2.3.2023
MT
Il-Ġurnal Uffiċjali tal-Unjoni Ewropea
C 79/1
I (Riżoluzzjonijiet, rakkomandazzjonijiet u opinjonijiet)
RIŻOLUZZJONIJIET
IL-KUMITAT TAR-REGJUNI IL-152 SESSJONI PLENARJA TAL-KTR, 30.11.2022–1.12.2022
Riżoluzzjoni tal-Kumitat Ewropew tar-Reġjuni dwar il-Programm ta’ Ħidma tal-Kummissjoni Ewropea u l-prijoritajiet politiċi tal-KtR għall-2023 (2023/C 79/01)
IL-KUMITAT EWROPEW TAR-REĠJUNI (KtR),
Wara li kkunsidra: — il-Programm ta’ Ħidma tal-Kummissjoni Ewropea għall-2023 (1), — il-Protokoll ta’ Kooperazzjoni mal-Kummissjoni Ewropea ta’ Frar 2012, — ir-Riżoluzzjoni tal-KtR dwar il-prijoritajiet tal-Kumitat Ewropew tar-Reġjuni għall-2020-2025 (2), — ir-Riżoluzzjoni tal-KtR dwar il-proposti tal-Kumitat Ewropew tar-Reġjuni dwar il-Programm ta’ Ħidma tal-Kummissjoni Ewropea għall-2023 (3), — ir-Rapport Annwali tal-UE dwar l-Istat tar-Reġjuni u l-Bliet imħejji mill-KtR (4); 1. jilqa’ b’sodisfazzjon il-fatt li l-Programm ta’ Ħidma tal-Kummissjoni Ewropea għall-2023 huwa fil-biċċa l-kbira tiegħu bbażat fuq il-proposti tal-Konferenza dwar il-Futur tal-Ewropa.
Peress li l-implimentazzjoni ta’ xi proposti tkun teħtieġ emendi fit-Trattat, il-KtR jaqbel mas-sejħa tal-Parlament Ewropew u tal-President tal-Kummissjoni Ewropea għall-istabbi­ liment ta’ Konvenzjoni bbażata fuq l-Artikolu 48 tat-TUE.
Madankollu, il-KtR jiddispjaċih li l-Programm ta’ Ħidma tal-Kummissjoni Ewropea ma jagħmilx referenza għall-konklużjonijiet tal-Konferenza dwar il-Futur tal-Ewropa li jipprevedu rikonoxximent aħjar tal-valur miżjud tal-awtoritajiet reġjonali u lokali għad-demokrazija Ewropea, u ma fihx proposti konkreti relatati magħhom; 2. jilqa’ l-impenn imġedded tal-Kummissjoni li tuża l-Għanijiet ta’ Żvilupp Sostenibbli bħala l-objettiv gwida ġenerali tagħha, speċjalment bl-integrazzjoni tagħhom fis-Semestru Ewropew u fl-għodod ta’ regolamentazzjoni aħjar.
Il-KtR jistieden lill-Kummissjoni tirrieżamina l-potenzjal sħiħ tal-lokalizzazzjoni tal-SDGs, inkluż fir-Rieżami Volontarju tal-UE mistenni, sabiex jinkiseb irkupru sostenibbli u jintlaħqu l-SDGs sal-2030; 3. jisħaq li l-konsegwenzi tal-emerġenza klimatika li għaddejja bħalissa, il-pandemija tal-COVID-19, il-gwerra tar-Russja kontra l-Ukrajna u r-rati rekord attwali tal-inflazzjoni kkawżati miż-żieda fil-prezzijiet tal-ikel u tal-enerġija kif ukoll il-kriżi tal-migrazzjoni strutturali u dik umanitarja fil-fruntieri tal-UE, b’inċidenza partikolari fil-Mediterran u fl-Atlantiku,
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/mt/our-work/Pages/State-of-Regions-and-Cities-2022.aspx?origin=spotlight